Skeljungur hf.: Skeljungur hefur uppbyggingu fjölorkustöðva á Íslandi. Skeljungur hlýtur ásamt samstarfsaðilum styrk frá Evrópusambandinu til uppbyggingar þriggja vetnisstöðva á Íslandi. Skeljungur mun, ásamt samstarfsaðilum, á árunum 2018-2019 opna þrjár vetnisstöðvar fyrir bifreiðaeigendur. Verkefnið er þáttur í áætlunum Skeljungs um uppbyggingu fjölorkustöðva, sem mun eiga sér stað á næstu árum. Evrópusambandið hefur veitt styrk vegna vetnisstöðvanna þriggja, að fjárhæð 2,7 milljónir evra, sem er um 70% af heildarkostnaði. Áður hafði fengist styrkur fyrir einni vetnisstöð en nú hefur Evrópusambandið staðfest styrk vegna tveggja stöðva til viðbótar. Um helmingur fjárfestingarinnar í vetnisstöðvunum fellur til á árinu 2017, 80 milljónir króna, sem þegar hafði verið gert ráð fyrir í áður kynntum áætlunum félagsins. Að auki hefur Skeljungur fengið 20 milljónir í styrk frá Orkusjóði til uppbyggingar fjögurra hraðhleðslustöðva fyrir rafbíla. Sú fjárhæð nemur um 50% af kostnaði við byggingu þeirra stöðva. Verða þær opnaðar á árunum 2017-2018. Með byggingu þriggja vetnisstöðva tekur Skeljungur nýtt skref, sem hér er upplýst um, sem er jafnframt fyrsta skrefið í að mynda innviði fyrir notkun vetnisbifreiða, enda er drægni vetnisbifreiða töluvert meira en hreinna rafbíla auk þess sem áfyllingartími er til muna skemmri. Tilvist þriggja vetnisstöðva mun jafnframt auðvelda markaðssetningu vetnisbifreiða á Íslandi og munu stórir bifreiðaframleiðendur koma að verkefninu. Verkefnið er í heild sinni hluti af evrópsku samstarfsverkefni, European Fuel Cells and Hydrogen Joint Undertaking, sem fellur undir verkefnið H2ME-2 - www.h2me.eu. Bifreiðaframleiðendur sem hafa verið viðriðnir H2ME verkefnin eru t.d. Toyota, Daimler (Benz), Audi, BMW, Honda, Nissan og Renault. Vetnisverkefnið er samstarfsverkefni með norska fyrirtækinu Nel ASA í gegnum Íslenska vetnisfélagið ehf. Það félag mun verða 90% í eigu Skeljungs og 10% í eigu Nel ASA, sem er jafnframt framleiðandi stöðvanna í verkefninu. Nel hefur mikla reynslu og þekkingu á sviði vetnismála og hefur tekið þátt í sambærilegum samstarfsverkefnum í Danmörku og Noregi. Hefur félagið til að mynda reynslu af uppsetningu yfir 30 vetnisstöðva vítt og breitt um Evrópu. "We are delighted with the addition of Iceland and the collaboration with Skeljungur to continue our successful collaborations with major stakeholders on advancing nationwide and renewable-based hydrogen production and fueling for key market regions for FCEV's. The joint venture approach now implemented in three countries (Denmark, Norway and Iceland) has proven very effective in ensuring an optimal investment set-up for major hydrogen infrastructure expansions together with FCEV market introduction from the major car manufacturers" segir Jon André Løkke, forstjóri Nel ASA. "Markmiðið með fjölorkustöðvunum er að byggja upp net innviða fyrir vistvænar bifreiðar. Styður vetnisverkefnið við þetta markmið, sem og við markmið um aukna nýtingu endurnýjanlegra orkugjafa í samgöngum. Það er ætlun Skeljungs er að vera leiðandi í innleiðingu vistvænna orkugjafa fyrir bifreiðar. Líklegast er að fleiri tegundir orkugjafa verði notaðar í samgöngum í framtíðinni og með uppbyggingu fjölorkustöðva bjóðum við viðskiptavinum okkar uppá fjölbreyttari valkosti. Með þessu skrefi horfum við fram á veginn og tökum þátt í og styðjum við þá þróun sem á sér stað á þessum vettvangi." segir Valgeir M. Baldursson, forstjóri Skeljungs. Skeljungur, Nel ASA og Íslensk Nýorka munu halda blaðamannafund og vinnustofu um efnið, undir lok fyrsta ársfjórðungs 2017. Markmið fundarins verður að kynna innleiðingu vetnis sem hluta fjölorkustöðva Skeljungs á Íslandi, auk þess sem þátttaka leiðandi bifreiðaframleiðenda verður kynnt. Nánari upplýsingar veitir Valgeir M. Baldursson, forstjóri Skeljungs hf., s: 840-3022, tölvupóstur: fjarfestar@skeljungur.is. (www.skeljungur.is)